12/09/2017 | Administración LocalMunicipal
Vimianzo
Anuncio de aprobación definitiva de modificación da Ordenanza fiscal núm.9 reguladora da taxa polo subministro de auga

Ó non presentarse reclamacións durante o prazo de exposición ó público queda automaticamente elevado a definitivo o Acordo Plenario provisional do Concello de Vimianzo de data 31/03/2017, no que se aproba a modificación da Ordenanza fiscal núm.9 reguladora da taxa polo subministro de auga, cuxo texto íntegro se fai público en cumprimento do artigo 17.4 do Real Decreto Lexislativo 2/2004, de 5 de Marzo, polo que aproba o Texto Refundido da Lei Reguladora de Facendas Locais. Este Concello conforme ó autorizado polo artigo 106 da Lei 7/85 do 2 de abril, reguladora das Bases do Réxime Local e de acordo co previsto no artigo 20.4. t) do Real decreto lexislativo 2/2004, do 5 de marzo, polo que se aproba o Texto refundido das facendas locais, establece a Taxa por distribución de auga, incluídos os dereitos de enganche á rede, colocación e utilización de contadores, que se regulará pola presente Ordenanza, redactada conforme ó disposto no artigo 16 do Real decreto lexislativo citado. Están obrigados ó pagamento da taxa, regulado nesta Ordenanza, os que se beneficien dos servizos ou actividades prestados ou realizados por este Concello, a que se refire o artigo anterior. A contía da taxa reguladora neste Ordenanza será a fixada na tarifa seguinte: a) ACOMETIDAS - Por toda acometida inicial á rede, sempre que a distancia desde as redes de distribución público ó punto de conexión sexa igual ou inferior a 50 metros, e ( que inclúe: material, man de obra e contador), para leira, inmoble, obra, vivenda ou local, que supoña o establecemento dun contador individual, o importe será de TRESCENTOS EUROS (300,00) EUROS. b) CONSUMOS: TARIFAS Consumo doméstico: -Mínima trimestral (30 m 3 ): 7,50 euros/Trimestre -De 30 a 60 m 3: un adicional de 0,36 euros/m 3 -De máis de 60 m 3: un adicional de 0,45 euros/m 3 Consumo comercial, industrial e obras: -Mínima trimestral (30 m 3 ): 9 euros/Trimestre -De 30 a 60 m 3: un adicional de 0,36 euros/m 3 -De máis de 60 m 3: un adicional de 0,45 euros/m 3 c) COTA DE CONSERVACIÓN DE CONTADORES: Cota de conservación de contadores: 0,36 euros/Trimestre d) CAMBIO DE TITULARIDADE: Por cada solicitude de cambio de titularidade do servizo: 30 euros e) En caso de carecer de contador de medición ou estar inutilizado, a contía da tarifa de consumo será o dobre da mínima trimestral.1. A obriga de pagamento da taxa regulada nesta Ordenanza, nace desde que se inicie a prestación do servizo e a súa facturación e cobro realizarase con periodicidade trimestral.2. O período voluntario de cobramento será de dous meses, a contar dende o día en que se poñan os recibos ó cobro. Transcorrido dito período sen se ter efectuado o ingreso, abrirase a vía de constrinximento de acordo co establecido no Regulamento Xeral de Recadación. A presente ordenanza entrará en vigor unha vez publicada o seu texto íntegro no BOP, consonte co previsto no art.107.1 da LBRL, permanecendo en vigor ata a súa modificación ou derrogación expresa. Contra o presente Acordo, conforme o artigo 19 do Real Decreto Lexislativo 2/2004, de 5 de Marzo, polo que se aproba o Texto Refundido da Lei Reguladora das Facendas Locais, poderase interpoñer polos interesados recurso contencioso-administrativo, no prazo de dous meses contados a partir do día seguinte o da publicación deste anuncio no Boletín Oficial da Provincia, ante o Tribunal Superior de Xustiza de Galicia Vimianzo, 7 de setembro de 2017 O Alcalde Manuel Antelo Pazos.